Dis Kersfees ... alweer! - Jou Gesin | Solidariteit WêreldJou Gesin | Solidariteit Wêreld
Tuis › Artikels › Dis Kersfees … alweer!
Dis Kersfees … alweer!
Daardie tyd van die jaar kom nader wanneer sommige van ons wroeg oor om die regte geskenk van ʼn spesiale persoon of familielede te koop, hoeveel om daarop te bestee en of die ontvangers dit nuttig en welkom sal vind. Watter boodskap dra jou geskenk oor jouself, veral as dit vir ʼn lid van die skoonfamilie is? Daarbenewens is jy beangs dat jy ʼn geskenk gaan ontvang wat jy nie wil hê nie en dan beleefd dankbaar te moet voorkom. Ander sal stres omdat hulle begrotings nie so ver sal strek om klein, wat nog uitspattige, geskenke te kan koop nie. En dan is daar die gedaante wat voortdurend opdoem van ʼn oorbestede kredietkaart en verpligtinge in die nuwe jaar.
Is dit nie tyd dat ons besin oor die sinnelose en verkwistende Kersfeesritueel van wederkerige geskenke, geskenke vir goeie gedrag, geskenke om die baas se guns te wen, geskenke om verlede jaar se ongeregtigheid uit te vee, die verpligte geskenk, en deur die maalstroom van die kommersialisering van Kersfees meegesleur te word nie? Dit kan net realiseer as ons streng grense en reëls daarstel, beginnende by ons gesinne en binneste vriendekring.
Beperkings op die waarde van ʼn geskenk verhoed dat jy iets van ongelyke waarde aan gesinslede gee. Dit kan ook groot pret wees om ʼn gepaste geskenk vir ʼn ouer of sibbe te vind tot die waarde van R10 maar nie meer as R20 nie, en dit geheim te hou.
Jy kan geskenke beperk tot net vir kinders onder die ouderdom 13 – en wees ferm met grootouers. Maak dit duidelik dat niemand geregtig is op ʼn geskenk nie maar dat dit die gees van Kersfees is wat gevier word.
In minderbevoorregte huishoudings waar ʼn ekstra porsie kos of slegs een gunsteling gereg moontlik mag wees, kan die geskenk om mekaar te hê steeds gevier word. Laat gesinslede mekaar vertel hoe hulle waardeer word en beklemtoon die goeie karaktertrekke wat elkeen toon.